Ehdotus: Euroopan parlamentin ja neuvoston päätös yhteisön toimintaohjelman perustamisesta naisten ja miesten tasa-arvon alalla toimivien eurooppalaisten järjestöjen toiminnan edistämiseksi /* KOM/2003/0279 lopull. - COD 2003/0109 */





Ehdotus: EUROOPAN PARLAMENTIN JA NEUVOSTON PÄÄTÖS yhteisön toimintaohjelman perustamisesta naisten ja miesten tasa-arvon alalla toimivien eurooppalaisten järjestöjen toiminnan edistämiseksi (Komission esittämä) PERUSTELUT Johdanto Naisten ja miesten tasa-arvo on ollut yksi yhteisön lainsäädännössä tunnustetuista perusperiaatteista Rooman sopimuksen hyväksymisestä lähtien. Amsterdamin sopimuksen voimaantulon myötä naisten ja miesten tasa-arvoa koskevia määräyksiä vahvistettiin huomattavasti toisaalta EY:n perustamissopimuksen 2 artiklalla, jolla periaatteesta tehtiin yksi yhteisön perustehtävistä, ja toisaalta perustamissopimuksen 3 artiklan 2 kohdalla, jonka mukaan yhteisö velvoitetaan poistamaan eriarvoisuutta miesten ja naisten välillä sekä edistämään miesten ja naisten välistä tasa-arvoa kaikilla yhteisön toiminta-aloilla. Lisäksi vielä perustamissopimuksen 13 artiklassa annettiin neuvostolle toimivalta toteuttaa tarvittavat toimenpiteet muun muassa sukupuoleen perustuvan syrjinnän torjumiseksi. Tämän artiklan 2 kohdan mukaisesti neuvosto noudattaa perustamissopimuksen 251 artiklassa määrättyä menettelyä silloin kun se hyväksyy yhteisön edistämistoimenpiteitä, jotka eivät merkitse jäsenvaltioiden lakien tai asetusten yhdenmukaistamista, tukeakseen jäsenvaltioiden toimia, joilla pyritään myötävaikuttamaan tavoitteen toteuttamiseen. Perustamissopimuksen 13 artiklan 2 kohta muodostaa asianmukaisen oikeusperustan, koska tavoitteena on tukea Euroopan tasolla toimivien järjestöjen toimintaa naisten ja miesten tasa-arvon toteuttamiseksi muulla kuin työllisyyteen tai työntekoon liittyvällä alalla. Eurooppalaisten järjestöjen toimet liittyvät erityisesti naisille suunnattuihin yhteisön tason toimiin, joilla pyritään naisten ja miesten tasa-arvoon. Naisten eurooppalainen eturyhmä (European Women's Lobby) harjoittaa toimintaa, jonka pääasiallisena tarkoituksena on edistää, seurata ja levittää naisille suunnattuja yhteisön toimia. Näin ollen sen toiminnalla on yleistä eurooppalaista etua. Varainhoitovuoteen 2003 ja aiempiin varainhoitovuosiin liittyvän Euroopan yhteisöjen yleisen talousarvion budjettikohdat A-3037 (nro ABB 040503) ja A-3046 (nro ABB 040501) on tarkoitettu tukemaan Naisten eurooppalaista eturyhmää ja naisten ja miesten tasa-arvon alalla toimivia eurooppalaisia järjestöjä. Tavoitteet Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annettu neuvoston asetus (EY, Euratom) N:o 1605/2002 [1] ja päätös laatia komission budjetti toimintoperusteisen budjetointitavan (ABB-lähestymistavan) mukaisesti merkitsevät sitä, että on annettava perussäädöksiä avustuksista, jotka rahoitetaan komission talousarvion pääluokan (pääluokka III) A osassa määriteltyjen määrärahojen (hallintomäärärahat) perusteella. [1] EYVL L 248, 16.9.2002, s. 1. Tämän päätöksen tavoitteena on antaa perussäädös toiminta-avustuksen myöntämiseksi vuosina 2004 ja 2005 Naisten eurooppalaiselle eturyhmälle ja muille eurooppalaisille järjestöille, jotka toimivat naisten ja miesten tasa-arvon edistämisen alalla. Naisten eurooppalainen eturyhmä harjoittaa toimintaa, jonka pääasiallisena tarkoituksena on edistää, seurata ja levittää naisille suunnattuja yhteisön toimia, ja sen toiminnalla on yleistä eurooppalaista etua. Tämän vuoksi ehdotetussa perussäädöksessä mainitaan nimeltä edunsaajajärjestö ja sille ilman ehdotuspyyntöä myönnetty toiminta-avustus. Ehdotuspyynnön perusteella muiden tasa-arvon edistämisen alalla toimivien eurooppalaisten järjestöjen, jotka haluavat hakea avustusta, on oltava sijoittuneina jäsenvaltioissa tai maissa, jotka hyväksyttiin Kööpenhaminan Eurooppa-neuvostossa vuonna 2002 liittymään Euroopan unioniin vuonna 2004, Efta-/ETA-maissa ETA-sopimuksessa määrättyjen edellytysten mukaisesti, Romaniassa, Bulgariassa ja Turkissa. Järjestöjen toiminnalla on edistettävä naisten ja miesten tasa-arvoa koskevien yhteisön toimien kehittämistä ja täytäntöönpanoa. Järjestöjen toiminnan on joka tapauksessa oltava yhteisön tasa-arvopolitiikan perustana olevien periaatteiden mukaista, ja siinä on oltava mahdollisuus kansainväliseen ulottuvuuteen. Lisäksi järjestöjen on oltava oikeushenkilöitä, jotka on perustettu vähintään vuosi sitten, ja ne voivat toimia yksin tai eri järjestöjä koordinoivana järjestönä. Oikeusperusta Ehdotus perustuu EY:n perustamissopimuksen 13 artiklan 2 kohtaan, jossa annetaan neuvostolle toimivalta toteuttaa tarvittavat toimenpiteet esimerkiksi sukupuoleen perustuvan syrjinnän torjumiseksi. Kyseisen 2 kohdan mukaisesti neuvosto noudattaa perustamissopimuksen 251 artiklassa määrättyä menettelyä silloin kun se hyväksyy yhteisön edistämistoimenpiteitä, jotka eivät merkitse jäsenvaltioiden lakien tai asetusten yhdenmukaistamista, tukeakseen jäsenvaltioiden toimia, joilla pyritään myötävaikuttamaan tavoitteen toteuttamiseen. Vaikutukset talousarvioon Esitetyissä summissa otetaan huomioon Naisten eurooppalaiselle eturyhmälle ja muille naisjärjestöille myönnetty summa Euroopan yhteisöjen talousarviosta varainhoitovuoden 2003 puitteissa. Euroopan unionin laajentumisen vaikutuksesta Naisten eurooppalaisen eturyhmän toiminta lisääntyy etenkin uusissa jäsenvaltioissa. Ehdotettu summa on yhteensä 2 222 000 euroa ohjelman kattamia kahta vuotta varten. 2003/0109 (COD) Ehdotus: EUROOPAN PARLAMENTIN JA NEUVOSTON PÄÄTÖS yhteisön toimintaohjelman perustamisesta naisten ja miesten tasa-arvon alalla toimivien eurooppalaisten järjestöjen toiminnan edistämiseksi EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 13 artiklan 2 kohdan, ottavat huomioon komission ehdotuksen, [2] [2] EUVL C [...], [...], s. [...]. noudattavat perustamissopimuksen 251 artiklassa määrättyä menettelyä, [3] [3] EUVL C [...], [...], s. [...]. sekä katsovat seuraavaa: 1) Naisten ja miesten tasa-arvon periaate on EY:n perustamissopimuksen 2 artiklan ja 3 artiklan 2 kohdan nojalla yksi yhteisön oikeuden ja Euroopan yhteisöjen tuomioistuimen oikeuskäytännön perusperiaatteista. Perustamissopimuksen mukaan naisten ja miesten tasa-arvon edistäminen on yhteisön erityinen tehtävä ja tavoite, ja yhteisöllä on myönteinen velvoite edistää tasa-arvoa kaikessa toiminnassaan. 2) EY:n perustamissopimuksen 13 artiklassa annetaan neuvostolle toimivalta toteuttaa toimia kaikenlaisen, myös sukupuoleen perustuvan, syrjinnän torjumiseksi. Tämän artiklan 2 kohdan mukaisesti neuvosto noudattaa perustamissopimuksen 251 artiklassa määrättyä menettelyä silloin kun se hyväksyy yhteisön edistämistoimenpiteitä, jotka eivät merkitse jäsenvaltioiden lakien tai asetusten yhdenmukaistamista, tukeakseen jäsenvaltioiden toimia, joilla pyritään myötävaikuttamaan tavoitteen toteuttamiseen. 3) Euroopan unionin perusoikeuskirjan 21 ja 23 artiklassa kielletään kaikki sukupuoleen perustuva syrjintä ja ulotetaan naisten ja miesten tasa-arvon periaate koskemaan kaikkia aloja. 4) Yhteisön tasolla toteutetuista toimista saadut kokemukset ovat osoittaneet, että naisten ja miesten tasa-arvon edistäminen edellyttää käytännössä useita eri toimenpiteitä ja erityisesti lainsäädäntöä ja käytännön toimia, jotka ovat toisiaan vahvistavia. 5) Hallintotapaa koskevassa komission valkoisessa kirjassa suositaan periaatetta, jonka mukaan kansalaisten on osallistuttava politiikan laatimiseen ja toteuttamiseen, kansalaisyhteiskunnan ja sen muodostavien organisaatioiden on oltava mukana ja asiaan liittyviä osapuolia on kuultava tehokkaammin ja avoimemmin. 6) Beijingissä 15 päivänä syyskuuta 1995 pidetyssä neljännessä naisten maailmankonferenssissa hyväksyttiin julistus ja toimintaohjelma, jossa kehotettiin hallituksia, kansainvälistä yhteisöä ja kansalaisyhteiskuntaa toteuttamaan strategisia toimenpiteitä naisiin kohdistuvan syrjinnän lopettamiseksi sekä naisten ja miesten tasa-arvon esteiden raivaamiseksi. 7) Neuvosto perusti tekemällään päätöksellä 2001/51/EY [4] naisten ja miesten tasa-arvoon liittyvää yhteisön strategiaa koskevan toimintaohjelman, jonka toimia olisi täydennettävä asiaa koskeviin aloihin kohdistuvilla tukitoimilla. [4] EYVL L 17 , 19.1.2001, s. 22. 8) Varainhoitovuoteen 2003 ja edeltäviin varainhoitovuosiin liittyvän Euroopan yhteisön talousarvion budjettikohdista A-3037 (nro ABB 040503) ja A-3046 (nro ABB 040501) on tarkoitus tukea Naisten eurooppalaista eturyhmää (European Women's Lobby) ja naisten ja miesten tasa-arvon alalla toimivia naisjärjestöjä. 9) Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002 [5], jäljempänä 'varainhoitoasetus', velvoitetaan antamaan nykyisiä tukitoimia koskeva perussäädös. [5] EYVL L 248 , 16.9.2002, s. 1. 10) Joidenkin järjestöjen toimet liittyvät yhteisön tasolla toteutettaviin toimiin, jotka on suunnattu naisille ja joiden tarkoituksena on edistää naisten ja miesten tasa-arvoa. 11) Naisten eurooppalaisen eturyhmän, johon kuuluvat 15 jäsenvaltion useimmat naisjärjestöt ja jossa on yli kolme miljoonaa jäsentä, pääasiallisena tehtävänä on edistää, seurata ja levittää naisille suunnattuja tasa-arvoa edistäviä yhteisön toimia. Järjestön toimintaa pidetään yleistä eurooppalaista etua edistävänä. 12) Tämän vuoksi olisi hyväksyttävä jäsennetty ohjelma, josta on tarkoitus myöntää rahoitustukea näille järjestöille joko toiminta-avustuksena tai tiettyihin toimiin annettavana avustuksena. 13) Ohjelma kattaa maantieteellisesti laajan alueen, koska Euroopan talousalueesta tehdyssä sopimuksessa (ETA-sopimuksessa) määrätään laajennetusta yhteistyöstä naisten ja miesten tasa-arvon täytäntöönpanon alalla yhtäältä Euroopan yhteisön ja sen jäsenvaltioiden ja toisaalta Euroopan vapaakauppajärjestöön Eftaan kuuluvien valtioiden välillä. ETA-sopimuksessa määritellään Euroopan talousalueeseen kuuluvien Efta-maiden osallistumismenettelyt alaa koskeviin yhteisön ohjelmiin. Olisi myös säädettävä siitä, että ohjelmaan voivat osallistua assosioituneet Keski- ja Itä-Euroopan maat niiden Eurooppa-sopimuksissa ja lisäpöytäkirjoissa sekä asianomaisten assosiaationeuvostojen päätöksissä vahvistettujen edellytysten mukaisesti ja Turkki sen osallistumista yhteisön ohjelmiin koskevista yleisperiaatteista 17 päivänä joulukuuta 2001 tehdyssä puitesopimuksessa [6] vahvistettujen edellytysten mukaisesti. [6] EYVL L 61, 2.3.2002, s. 27. 14) Olisi otettava huomioon Euroopan tasolla tasa-arvon edistämiseksi toimivien järjestöjen erityisluonne tukea koskevissa yksityiskohtaisissa säännöissä, jotka pannaan täytäntöön. 15) Tässä päätöksessä vahvistetaan koko ohjelman keston ajaksi rahoituspuitteet, joita budjettivallan käyttäjä pitää ensisijaisena ohjeenaan vuosittaisessa talousarviomenettelyssä talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [7] 33 kohdan mukaisesti, [7] EYVL C 172, 18.6.1999, s. 1. OVAT PÄÄTTÄNEET SEURAAVAA: 1 artikla - 1Ohjelman tavoiteO 1. Perustetaan yhteisön toimintaohjelma, jolla tuetaan Naisten eurooppalaista eturyhmää (European Women's Lobby) ja muita järjestöjä, jotka toimivat Euroopan tasolla naisten ja miesten tasa-arvon edistämiseksi. 2. Ohjelman yleistavoitteena on tukea sellaisten järjestöjen toimintaa, jotka pysyvän työohjelmansa mukaisesti tai joissakin yksittäisissä toimissaan pyrkivät edistämään yleistä eurooppalaista etua naisten ja miesten tasa-arvon alalla tai pyrkivät tavoitteeseen, joka kuuluu Euroopan unionin tasa-arvopolitiikan piiriin. 2 artikla - 2Ohjelmaan osallistuminenO 1. Mikäli Naisten eurooppalainen eturyhmä täyttää liitteessä esitetyt edellytykset, se saa toiminta-avustusta, jonka avulla se voi harjoittaa hallituksista riippumattomien naisjärjestöjen edustus- ja koordinointitoimintaa ja toimia naisia koskevan tiedon välittäjänä toimielimille ja hallituksista riippumattomille järjestöille. 2. Avustuksen saamiseksi Euroopan tasolla tasa-arvon edistämiseksi toimivan järjestön on täytettävä liitteessä esitetyt edellytykset ja sillä on oltava seuraavat ominaisuudet: - järjestön toiminnalla edistetään yhteisön toimien kehittämistä ja täytäntöönpanoa naisten ja miesten tasa-arvon edistämisen alalla - järjestön toiminta on tasa-arvopolitiikkaan liittyvän yhteisön toiminnan perustana olevien periaatteiden mukaista - järjestön toiminnassa on oltava mahdollisuus kansainväliseen ulottuvuuteen - järjestön on oltava oikeushenkilö, joka on perustettu yli vuosi sitten, ja se voi toimia yksin tai muodostua koordinoiduista eri alajärjestöistä. 3 artikla - 3Yhteisön ulkopuolisten maiden osallistuminenY Ohjelmaan voivat osallistua jäsenvaltioihin sijoittautuneiden, Euroopan tasolla tasa-arvoa edistävien järjestöjen lisäksi seuraavissa maissa sijaitsevat järjestöt: a) maat, jotka hyväksyttiin vuonna 2002 Kööpenhaminan Eurooppa-neuvostossa liittymään Euroopan unioniin vuonna 2004 b) Efta-/ETA-valtiot ETA-sopimuksessa määrättyjen edellytysten mukaisesti c) Romania ja Bulgaria; niiden osallistumisehdot vahvistetaan Eurooppa-sopimusten ja lisäpöytäkirjojen sekä asianomaisten assosiaationeuvostojen päätösten mukaisesti d) Turkki; sen osallistumisehdot vahvistetaan Turkin osallistumista yhteisön ohjelmiin koskevista yleisperiaatteista 17 päivänä joulukuuta 2001 tehdyn puitesopimuksen mukaisesti. 4 artikla - 4Edunsaajien valintaE 1. Naisten eurooppalaiselle eturyhmälle myönnetään suoraan toiminta-avustus, mikäli se täyttää liitteen 2.1 kohdassa esitetyt yleiset kriteerit. 2. Myönnettäessä toiminta-avustusta pysyvän työohjelman perusteella tai avustusta yksittäiseen toimeen järjestölle, joka pyrkii edistämään yleistä eurooppalaista etua naisten ja miesten tasa-arvon alalla tai pyrkii tavoitteeseen, joka kuuluu Euroopan unionin tasa-arvopolitiikan piiriin, noudatetaan liitteen 2.2 ja 2.3 kohdassa esitettyjä yleisiä kriteereitä. Tällaista avustusta saavat järjestöt valitaan ehdotuspyynnön perusteella. 5 artikla - 5Avustuksen myöntäminenA 1. Naisten eurooppalaiselle eturyhmälle ja muille Euroopan tasolla naisten ja miesten tasa-arvon edistämiseksi toimiville järjestöille myönnettävästä toiminta-avustuksesta voidaan rahoittaa enintään 80 prosenttia kaikista kyseisen järjestön tukikelpoisista kustannuksista sinä kalenterivuonna, jona avustus myönnetään. 2. Neuvoston asetuksen (EY, Euratom) N:o 1605/2002 113 artiklan 2 kohdan mukaisesti ja tässä päätöksessä tarkoitettujen järjestöjen toiminnan luonteen vuoksi Naisten eurooppalaiselle eturyhmälle myönnettävissä toiminta-avustuksissa sekä Euroopan tasolla naisten ja miesten tasa-arvon edistämiseksi toimiville järjestöille myönnettävissä toiminta-avustuksissa ja yksittäisiin toimiin myönnettävissä avustuksissa poiketaan vähennysperiaatteesta. 6 artikla - 6RahoitussäännöksetR 1. Tämä ohjelma alkaa 1 päivänä tammikuuta 2004 ja päättyy 31 päivänä joulukuuta 2005. 2. Määrärahat tämän ohjelman toteuttamiseksi vuosina 2004-2005 ovat 2,222 miljoonaa euroa. 3. Budjettivallan käyttäjä myöntää vuotuiset määrärahat rahoitusnäkymien rajoissa. 7 artikla - 7Seuranta ja arviointiS Komissio toimittaa viimeistään 31 päivänä joulukuuta 2006 Euroopan parlamentille ja neuvostolle raportin tämän ohjelman mukaisten tavoitteiden toteuttamisesta. Raportti perustuu edunsaajien saavuttamiin tuloksiin, ja siinä arvioidaan erityisesti, miten tehokkaasti edunsaajat ovat saavuttaneet 1 artiklassa ja liitteessä esitetyt tavoitteet. 8 artikla - 8VoimaantuloV Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tehty Brysselissä [...]. Euroopan parlamentin puolesta Neuvoston puolesta Puhemies Puheenjohtaja [...] [...] LIITE 1. Tuettu toiminta Päätöksen 1 artiklassa määritellyn yleisen tavoitteen tarkoituksena on vahvistaa yhteisön toimintaa naisten ja miesten tasa-arvon alalla ja tämän toiminnan tehokkuutta antamalla rahoitustukea Naisten eurooppalaiselle eturyhmälle ja muille järjestöille, jotka toimivat Euroopan tasolla naisten ja miesten tasa-arvon edistämiseksi. 1.1 Naisten eurooppalainen eturyhmä toteuttaa esimerkiksi seuraavia toimia: - varmistaa Beijingin toimintasuunnitelman (YK) täytäntöönpanon seurannan - ottaa kantaa naisten ja miesten tasa-arvoa koskevan yhteisön lainsäädännön parantamiseksi ja naisten ottamiseksi huomioon kaikilla toiminta-alueilla - osallistuu naisten ja miesten tasa-arvoa koskeviin kokouksiin ja konferensseihin - toteuttaa toimia, jotta naisten näkökannat ja edut otettaisiin huomioon kansallisessa ja yhteisön politiikassa esimerkiksi kannustamalla naisten osallistumista päätöksentekoon - vahvistaa naisten ja miesten tasa-arvoon liittyviä näkökohtia EU:n laajentumisprosessissa. 1.2 Naisten ja miesten tasa-arvon alalla toimivien järjestöjen toimia, joilla voidaan vahvistaa ja tehostaa yhteisön toimia, ovat esimerkiksi seuraavat: - sidosryhmien edustaminen yhteisön tasolla - valistustoimet, joilla pyritään edistämään naisten ja miesten tasa-arvoa esimerkiksi tutkimusten, kampanjoiden ja seminaarien kautta - tiedottaminen naisten ja miesten tasa-arvoon liittyvistä yhteisön toimista - toimet, joilla pyritään edistämään esimerkiksi työ- ja perhe-elämän yhteensovittamista, naisten osallistumista päätöksentekoon sekä naisiin kohdistuvan väkivallan, sukupuoleen perustuvien stereotypioiden ja työpaikalla tapahtuvan syrjinnän torjumista. 2. Tuettujen toimien toteuttaminen Ohjelman nojalla yhteisön tukeen oikeutettujen järjestöjen toteuttamien toimien on kuuluttava yhteen seuraavista lohkoista: 2.1 Lohko 1: Naisten eurooppalaisen eturyhmän, jonka jäseniä ovat Euroopan unionin jäsenvaltioiden naisjärjestöt, pysyvä toiminta seuraavien periaatteiden mukaisesti: - Naisten eurooppalaisen eturyhmän on toimittava riippumattomasti valitessaan jäsenjärjestöjään. - Naisten eurooppalaisen eturyhmän on toimittava riippumattomasti toteuttaessaan toimiaan liitteen 1.2 kohdan mukaisesti. 2.2 Lohko 2: sellaisten järjestöjen pysyvä toiminta, jotka pyrkivät edistämään yleistä eurooppalaista etua naisten ja miesten tasa-arvon alalla tai pyrkivät tavoitteeseen, joka kuuluu Euroopan unionin tasa-arvopolitiikan piiriin. Tässä tarkoitetaan päätöksen 2 artiklan mukaisesti voittoa tavoittelematonta järjestöä, joka toiminnassaan on keskittynyt edistämään naisten ja miesten tasa-arvoa tai joka laajemman toiminta-alansa puitteissa on toiminnassaan osittain keskittynyt edistämään naisten ja miesten tasa-arvoa. Tällaiselle järjestölle voidaan myöntää vuosittaista toiminta-avustusta, jolla tuetaan pysyvän työohjelman täytäntöönpanoa. 2.3 Lohko 3: sellaisten järjestöjen yksittäiset toimet, jotka pyrkivät edistämään yleistä eurooppalaista etua naisten ja miesten tasa-arvon alalla tai pyrkivät tavoitteeseen, joka kuuluu Euroopan unionin tasa-arvopolitiikan piiriin 3. Edunsaajien valinta 3.1 Naisten eurooppalaiselle eturyhmälle myönnetään suoraan toiminta-avustusta ohjelman edunsaajana ohjelman lohkon 1 nojalla. 3.2 Ohjelman lohkon 2 mukaista toiminta-avustusta saavat järjestöt valitaan ehdotuspyyntöjen perusteella. 3.3 Ohjelman lohkon 3 mukaista yksittäisiin toimiin myönnettävää avustusta saavat järjestöt valitaan ehdotuspyyntöjen perusteella. 4. Valvonta ja tarkastukset 4.1 Toiminta-avustusta saavan järjestön on säilytettävä komission saatavilla kaikki maksettujen kustannusten tositteet siltä vuodelta, jolle avustusta on myönnetty, ja etenkin tarkastetut tilinpäätökset viiden vuoden ajan viimeisestä maksusta. Avustuksen saajan on varmistettava, että yhteistyökumppaneiden tai jäsenjärjestöjen hallussa olevat tositteet saatetaan komission saataville. 4.2 Komissio voi tarkastaa joko omien toimihenkilöidensä välityksellä tai nimeämänsä jonkun muun ulkopuolisen tahon välityksellä, miten avustus on käytetty. Tarkastuksia voidaan toimittaa koko sopimuksen voimassaolon ajan ja viisi vuotta loppumaksun suorittamisen jälkeen. Komissio saattaa tarkastustulosten perusteella tehdä päätöksiä varojen takaisinperinnästä. 4.3 Komission henkilöstöllä sekä sen valtuuttamilla ulkopuolisilla henkilöillä on pääsy saajan tiloihin ja he saavat käyttöönsä kaikki, myös sähköiset, tiedot, joita he tarvitsevat tarkastustensa toimittamiseksi. 4.4 Euroopan tilintarkastustuomioistuimella ja Euroopan petostentorjuntavirastolla (OLAF) on valvonta- ja tarkastustehtävissään samat oikeudet kuin komissiolla, kuten pääsy avustuksen saajan tiloihin ja oikeus tietojen saantiin. 4.5. Euroopan yhteisöjen taloudellisten etujen suojaamiseksi petoksia ja muita väärinkäytöksiä vastaan komissio voi suorittaa paikan päällä valvontoja ja tarkastuksia tämän ohjelman puitteissa neuvoston asetuksen (Euratom, EY) N:o 2185/96 [8] mukaisesti. Tarkastukset tekee tarvittaessa Euroopan petostentorjuntavirasto (OLAF), ja niihin sovelletaan Euroopan parlamentin ja neuvoston asetusta (EY) N:o 1073/1999 [9]. [8] EYVL L 292, 15.11.1996, s. 2. [9] EYVL L 136, 31.5.1999, s. 1. SÄÄDÖKSEEN LIITTYVÄ RAHOITUSSELVITYS Politiikan ala(t): Työllisyys ja sosiaaliasiat Toiminta: Naisten ja miesten tasa-arvo Toimenpiteen nimi: Ehdotus: EUROOPAN PARLAMENTIN JA NEUVOSTON PÄÄTÖS yhteisön toimintaohjelman perustamisesta naisten ja miesten tasa-arvon alalla toimivien eurooppalaisten järjestöjen toiminnan edistämiseksi 1. BUDJETTIKOHDAT A-3037 (nro ABB 040503) ja A-3046 (nro ABB 040501) 2. NUMEROTIEDOT 2.1 Toimenpiteen kokonaismäärärahat: miljoonaa euroa (MSM) 2 222 2.2 Toimenpiteen soveltamisaika: 2004 + 2005 2.3 Monivuotinen kokonaismenoarvio: a) Maksusitoumusmäärärahojen aikataulu (rahoitustuki) (ks. kohta 6.1.1) Jos kyseessä ovat jaksottamattomat määrärahat - maksusitoumusmäärärahat = maksut miljoonaa euroa kolmen desimaalin tarkkuudella) >TAULUKON PAIKKA> b) Tekninen ja hallinnollinen apu ja tukimenot (ks. kohta 6.1.2) >TAULUKON PAIKKA> >TAULUKON PAIKKA> c) Henkilöstö- ja muiden hallintomenojen kokonaisvaikutus rahoitukseen (ks. kohdat 7.2 ja 7.3) >TAULUKON PAIKKA> >TAULUKON PAIKKA> 2.4 Yhteensopivuus ohjelmasuunnitelman ja rahoitusnäkymien kanssa |X| Ehdotus on tehdyn rahoitussuunnitelman mukainen. | | Ehdotus edellyttää rahoitusnäkymien kyseisen otsakkeen muuttamista. | | Ehdotus voi edellyttää toimielinten välisen sopimuksen määräysten soveltamista. 2.5 Vaikutukset tuloihin |X| Ehdotus ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). TAI | | Ehdotuksen vaikutukset tuloihin ovat seuraavat: miljoonaa euroa (yhden desimaalin tarkkuudella) >TAULUKON PAIKKA> 3. BUDJETTITIEDOT >TAULUKON PAIKKA> Tämä toiminta on ehdotetussa muodossaan uutta. Se kuitenkin perustuu yhteisön toimiin, joita on toteutettu jo useiden vuosien ajan, ja sen tarkoituksena on oikeudellisen perustan luominen näille toimille. 4. OIKEUSPERUSTA EY:n perustamissopimuksen 13 artiklan 2 kohta 5. KUVAUS JA PERUSTELUT 5.1 Yhteisön toiminnan tarve [10] [10] Lisätietoja erillisessä ohjeasiakirjassa. 5.1.1 Toiminnan tavoitteet Naisten ja miesten tasa-arvo on ollut yksi yhteisön oikeuden perusperiaatteista Rooman sopimuksen hyväksymisestä lähtien. Amsterdamin sopimuksen voimaantulon myötä naisten ja miesten tasa-arvoa koskevia määräyksiä vahvistettiin huomattavasti toisaalta EY:n perustamissopimuksen 2 artiklalla, jolla periaatteesta tehtiin yksi yhteisön perustehtävistä, ja toisaalta perustamissopimuksen 3 artiklan 2 kohdalla, jonka mukaan yhteisö velvoitetaan poistamaan eriarvoisuutta miesten ja naisten välillä sekä edistämään miesten ja naisten välistä tasa-arvoa kaikilla yhteisön toiminta-aloilla. Lisäksi vielä perustamissopimuksen 13 artiklassa annettiin neuvostolle toimivalta toteuttaa tarvittavat toimenpiteet muun muassa sukupuoleen perustuvan syrjinnän torjumiseksi. Kyseisen 13 artiklan 2 kohdan mukaisesti neuvosto noudattaa perustamissopimuksen 251 artiklassa määrättyä menettelyä silloin kun se hyväksyy yhteisön edistämistoimenpiteitä, jotka eivät merkitse jäsenvaltioiden lakien tai asetusten yhdenmukaistamista, tukeakseen jäsenvaltioiden toimia, joilla pyritään myötävaikuttamaan tavoitteen toteuttamiseen. Eurooppalaisten järjestöjen toimet liittyvät yhteisön tason toimiin, joilla pyritään erityisesti naisten ja miesten tasa-arvoon. Naisten eurooppalainen eturyhmä (European Women's Lobby) harjoittaa toimintaa, jonka pääasiallisena tarkoituksena on edistää, seurata ja levittää naisille suunnattuja yhteisön toimia. Näin ollen sen toiminnalla on yleistä eurooppalaista etua. Varainhoitovuoteen 2003 ja aiempiin varainhoitovuosiin liittyvän Euroopan yhteisöjen yleisen talousarvion budjettikohdat A-3037 (nro ABB 040503) ja A-3046 (nro ABB 040501) on tarkoitettu tukemaan Naisten eurooppalaista eturyhmää ja eurooppalaisia järjestöjä, jotka toimivat naisten ja miesten tasa-arvon edistämisen alalla. Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetussa neuvoston asetuksessa (EY, Euratom) N:o 1605/2002 [11] edellytetään tukitoimia koskevan perussäädöksen antamista. [11] EYVL L Olisi hyväksyttävä jäsennetty ohjelma, josta on tarkoitus myöntää toiminta-avustusta tai yksittäisiin toimiin myönnettävää avustusta tasa-arvon alalla toimiville eurooppalaisille järjestöille. 5.1.2 Ennakkoarviointiin liittyvät toimenpiteet Ei sovelleta 5.1.3 Jälkiarvioinnin perusteella toteutetut toimenpiteet Komission yksiköt ovat arvioineet Naisten eurooppalaisen eturyhmän toimia aiemmin useissa vuosiarvioinneissa. Lisäksi Euroopan parlamentin pyynnöstä laadittiin auditointiraportti vuonna 1999. Näissä eri arvioinneissa on tullut ilmi, että eturyhmän toiminta on ollut tehokasta ja että sillä on ollut merkittävää vaikutusta etenkin naisille annettuun tiedotukseen heidän oikeuksistaan. Sillä on ollut merkittävää vaikutusta myös yhteisön sekä jäsenvaltioiden valtakunnallisen, alueellisen ja paikallisen tason poliittisiin päättäjiin sukupuolten tasa-arvon toteuttamisen alalla. 5.2 Suunnitellut toimet ja yhteisön rahoitustukea koskevat yksityiskohtaiset säännöt Tarkoituksena on pystyä edelleen tukemaan taloudellisesti Naisten eurooppalaisen eturyhmän ja muiden tasa-arvon alalla toimivien järjestöjen toimintaa, jolla edistetään merkittävästi yhteisön toimielinten alalla toteuttamia toimia. Naisten eurooppalaiselle eturyhmälle ja muille Euroopan tasolla naisten ja miesten tasa-arvon edistämiseksi toimiville järjestöille myönnettävästä toiminta-avustuksesta voidaan rahoittaa enintään 90 prosenttia kaikista järjestön tukikelpoisista kustannuksista sinä kalenterivuonna, jona avustus myönnetään. 5.3 Toteuttamista koskevat yksityiskohtaiset säännöt Kyseisten järjestöjen ja komission välillä tehdään tukisopimus, johon liitetään molempien osapuolten hyväksymä työohjelma. 6. RAHOITUSVAIKUTUKSET 6.1 Kokonaisrahoitusvaikutus B osaan (koko ohjelmakaudeksi) 6.1.1 Rahoitustuki MSM milj. euroa (kolmen desimaalin tarkkuudella) >TAULUKON PAIKKA> 6.2. Toimenpidekohtainen kustannuslaskelma, B osa (koko ohjelmakaudeksi) [12] [12] Lisätietoja erillisessä ohjeasiakirjassa. MSM milj. euroa (kolmen desimaalin tarkkuudella) >TAULUKON PAIKKA> Selvittäkää tarvittaessa laskentatapa. 7. VAIKUTUKSET HENKILÖSTÖÖN JA HALLINTOMENOIHIN 7.1 Vaikutus henkilöstöön >TAULUKON PAIKKA> 7.2 Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3 Muut toimesta johtuvat hallintomenot >TAULUKON PAIKKA> Määrät edustavat 12 kuukauden kokonaismenoja. (1) Mainittava komitean laji sekä ryhmä, johon se kuuluu. >TAULUKON PAIKKA> Jos tässä käsiteltyjä toimenpiteitä ei ole poikkeuksellisesti voitu ennakoida alustavaa talousarvioesitystä laadittaessa, komissiota on pyydettävä päättämään, voidaanko ehdotetun toimen toteuttaminen hyväksyä ja jos, niin millä tavoin (alustavaa määrärahajaottelua muuttamalla, määrärahojen tapauskohtaisella uudelleenjaolla, korjaavalla ja täydentävällä talousarviolla vai talousarvioesitykseen tehtävällä oikaisukirjeellä). 8. SEURANTA JA ARVIOINTI 8.1 Seurantajärjestelmä Kyseessä on sekä laadullinen että määrällinen seuranta, joka koskee toiminta-avustusta saavien eurooppalaisten järjestöjen tukisopimukseen liitetyn työohjelman sisältöä ja saatuja tuloksia (huomioon otetaan eri raportit ja panokset sekä osallistuminen kokouksiin ja niiden järjestäminen). 8.2 Arvioinnin yksityiskohtaiset säännöt ja arviointijaksot Arviointi tehdään vuosittain. Loppumaksun suorittaminen edellyttää sitä, että toiminta-avustusta saavan eurooppalaisen järjestön esittämä toimintaraportti ja rahoitusselvitys hyväksytään. Arvioinnissa otetaan huomioon toteutettujen toimien asiaankuuluvuus, toimivuus ja kustannustehokkuus suhteessa tämän päätöksen 1 artiklassa tarkoitettuihin tavoitteisiin. Siinä arvioidaan myös ohjelman vaikutusta kokonaisuudessaan. Lisäksi arvioinnissa tarkastellaan ohjelmaan kuuluvien toimien ja yhteisön muiden toimintalinjojen, välineiden ja toimien puitteissa toteutettujen toimien täydentävyyttä. 9. PETOSTENTORJUNTA Loppuraportissa ja rahoitusselvityksessä on oltava ulkopuolisen tilintarkastajan todistus, jossa vakuutetaan, että raportteihin sisältyvät tiedot ovat todenmukaisia. Komissio voi suorittaa tämän ohjelman puitteissa paikalla tehtäviä tarkastuksia Euroopan yhteisöjen taloudellisten etujen suojaamiseksi petoksilta ja muilta väärinkäytöksiltä neuvoston asetuksen (Euratom, EY) N:o 2185/96 [13] mukaisesti. Tarvittaessa tarkastukset tekee Euroopan petostentorjuntavirasto OLAF, ja niihin sovelletaan Euroopan parlamentin ja neuvoston asetusta (EY) N:o 1073/1999 [14]. [13] EYVL L 292, 15.11.1996, s. 2. [14] EYVL L 136, 31.5.1999, s. 1.